Hei, denne artikkelen er over ett år gammel og kan inneholde utdatert informasjon

(Dagbladet): «På grunn av styremaktenes feilslåtte befolkning- og matpolitikk vil hver dag bringe 10.000 nye munner å mette, samtidig som man stadig får mindre vann til å stoppe sulten», skriver Lester R. Brown i en kronikk i The Guardian.



Brown er en av grunnleggerne av Worldwatch Institute og er i dag president for Earth Policy Institute og blir regnet som en av USAs ledende tenkere. Brown har flere ganger advart mot matvarekrisen i de fattigere landene, som han nå mener truer med å «ødelegge sivilisasjoner».

Nord-Afrika i flammer Allerede i januar kunne Dagbladet melde at prisen på mat hadde nådd sitt høyeste nivå siden 1990. FN advarte da mot at flere millioner mennesker kunne bli skadelidende av de økende matvareprisene i verden. «Matkrise setter Nord-Afrika i flammer» var tittelen på saken da.

FNs organisasjon for matvarer og jordbruk (FAO) spådde da at de høye prisene ville føre til en bølge av matkriser og opprør i fattige land rundt om i verden. En spådom som man trygt kan si ble en realitet.

Millioner blir fattigere 14 april advarte Verdensbanken om at de stigende matvareprisene kan føre til at millioner blir skjøvet ut i ekstrem fattigdom. Hvis man ikke øker produksjonen av mat vil mer enn ti millioner mennesker bli en del av de aller fattigste i verden i løpet av få måneder (de som tjener mindre en 1,25 dollar om dagen red.anm.).

SPÅR SIVILISASJONSFALL: Lester R. Brown har flere ganger advart mot matvarekrisen i de fattigere landene, som han nå mener truer med å «ødelegge sivilisasjoner». Foto: AFP/NICHOLAS KAMM/SCANPIX Vis mer

En rapport fra Verdensbanken viser at matvareprisene har økt med 36 prosent siden 2010.

- Flere mennesker lider og flere vil bli ekstremt fattige på grunn av de høye og usikre matvareprisene, sier Robert Zoellick, Verdensbankens president.

Kornkrise i Saudi-Arabia Og verst er det i den arabiske delen av Midtøsten. I Saudi-Arabia, som tidligere var selvforsynte med korn, har produksjonen av korn falt med to tredjedeler mellom 2007 og 2010. Hvis utviklingen får fortsette vil Saudi-Arabia høste sin siste hvete i 2012, ifølge Brown. Dermed vil landets befolkning på over 30 millioner være helt avhengig av import. Dette har ført til at det oljerike landet har begynt å kjøpe opp jordbruksområder i Etiopia og Sudan.

ØKENDE PRISER: Mens grunnvannet synker, synker også matproduksjonen i landet: Kornproduksjonen har falt med en tredjedel i løpet av de siste 40 årene. Dermed må Jemen importere 80 prosent av all kornet landet trenger. Dette samtidig som befolkningen har rekordstor økning. Her protesterer en gutt mot økende kornpriser i landet. Foto: REUTERS/KHALED ABDULLAH/SCANPIX Vis mer

Problemet er den manglende tilgangen til vann. I Saudi-Arabia har de brukt grunnvannet til å vanne landbruksområdene og i 2008 måtte de innrømme at grunnvannet var helt utarmet.

I nabolandet Jemen står det enda verre til. Der fortsetter de å bruke grunnvannet, som ikke er fornybart. Dermed synker grunnvannet i landet med to meter hvert år, ifølge Brown. I Jemens hovedstad, Sanaá, er det ofte bare vann i springen hver fjerde dag.

Vannet synker i Jemen Og mens grunnvannet synker, synker også matproduksjonen i landet: Kornproduksjonen har falt med en tredjedel i løpet av de siste 40 årene. Dermed må Jemen importere 80 prosent av all kornet landet trenger. Dette samtidig som befolkningen har rekordstor økning.

TØRKER UT: I Syria og Irak blir det stadig mindre vann til å dyrke mark. Blant annet har den viktigste vannkilden i Irak, elvene Eufrat og Tigris, krympet de siste årene på grunn av tyrkiske demmingsprosjeketer. Foto: AP Photo/ALAA AL-MARIANI/SCANPIX Vis mer

«Det mest sannsynlige resultatet av denne krisen er total kollaps», skriver Brown.

Det står heller ikke bedre til i Syria og Irak. Blant annet har den viktigste vannkilden i Irak, elvene Eufrat og Tigris, krympet de siste årene på grunn av tyrkiske demmingsprosjeketer.

Tørker inn Dermed borrer irakiske og syriske bønder dypere etter vann - og grunnvannet blir stadig mer og mer utarmet. Syrias kornproduksjon har falt med en femtedel siden 2001. I Irak har kornproduksjonen falt med en fjerdedel siden 2002.

FLERE LIDER: - Flere mennesker lider og flere vil bli ekstremt fattige på grunn av de høye og usikre matvareprisene, sier Robert Zoellick, Verdensbankens president. Foto: REUTERS/YURI GRIPAS/SCANPIX Vis mer

Jordan har også store landbruksproblemer. 40 år siden produserte landet 300 000 tonn korn hvert år. I dag produserer landet bare 60 000 tonn og de må importere 90 prosent av kornet.

«Dermed ser man i Midtøsten for første gang i historien en dramatisk kollisjon mellom økende befolkningsvekst og stadig mindre vann og mat», skriver Brown.